Indhald
Innhaldsliste 🔎︎

# Endra bakgrunn for lysbiletet

Du kan endra bakgrunnsfargen eller bakgrunnsfyllet på det gjeldande lysbiletet eller alle lysbileta i dokumentet. Som bakgrunnsfyll kan du bruka skravering, ein fargeovergang eller eit bilete.

Viss du vil endra bakgrunnsfyllet i alle lysbileta, vel Vis → Hovudutforming for lysbilete → Bakgrunn. For å endra bakgrunnsfyllet for eitt lysbilete, vel Vis → Normal.

### Slik bruker du ein farge, ein fargeovergang eller ei skravering som bakgrunn for lysbiletet

1. Vel Format → Eigenskapar og trykk på fana Bakgrunn.

2. I området Fyll, gjer éin av desse:

   Vel Farge og trykk så på ein farge i lista.

   Vel Fargeovergang og trykk så på ein overgangstil i lista.

   Vel Skravering og trykk på ein skraveringstil i lista.

3. Trykk OK.

### Slik bruker du eit bilete som bakgrunn for lysbiletet

Du kan visa eit heilt bilete som ein lysbiletbakgrunn, eller du kan visa biletet fleire gongar side om side for å laga ein mønstra bakgrunn.

1. Vel Format → Eigenskapar og trykk på fana Bakgrunn.

2. Vel bilete i området fyll og trykk på eit bilete i lista.

   Viss du vil bruka eit eige bilete som lysbiletbakgrunn, lukk dialogvindauget Sideoppsett og vel Format → Område. Trykk på fana Bilete og deretter på Importer. Finn biletet som du vil importera, og trykk Opna. Når du returnerer til fana Bakgrunn, vil biletet som du importerte vera i lista Bilete.

3. Gjer éin av desse:

   For å visa heile biltet som bakgrunnen, fjern krysset frå feltet Side om side i området Plassering og vel Tilpass automatisk.

   For å visa bakgrunnsbiletet side om side, vel Side om side og angje innstillingane for Storleik, Plassering og Forskyving for biletet.

4. Trykk OK.

Denne endringa gjeld berre det gjeldande presentasjonsdokumentet.

### Slik lagrar du eit hovudlysbilete som mal

1. Vel Vis → Hovudutforming for lysbilete for å endra hovudutforminga.

2. Vel Lysbilete → Eigenskapar eller vel ein annan formateringskommando for å endra bakgrunnen for lysbiletet. Objekt som du legg til her, vert synlege på alle lysbilete som er laga ut frå dette hovudlysbiletet.

3. Vel Vis → Normal for å lukka hovudutformingsvisinga.

4. Vel Fil → Malar → Lagra som Malfor å lagra dokumentet som ein mal.

5. Skriv inn eit namn for malen. Ikkje bruk annan kategori enn «Mine malar».

Nå kan du bruka malvindauget for å opna ein ny presentasjon basert på den nye malen.

Liknande emne

Bruka eit lysbiletoppsett på eit hovudlysbilete

Om lag

Legg ein topptekst eller ein botntekst til alle lysbileta